Diari Oficial de la Generalitat Valenciana


Sumari del DOGV 6560, del 07-07-2011 (2011/7688)

Notificació del laude emés per la Junta Arbitral de Transports de València a Ruano Servicios Logísticos, SA. Expedient número V-440/2010.
-----------------------------------------------------------------------------------------------------------------------------------------

### Dades del document

Número de DOGV
:   6560

Data del DOGV
:   07-07-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/7688


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports de València a Ruano Servicios Logísticos, SA. Expedient número V-440/2010. [2011/7688]  
Ramón Escrig Moreno, president de la Junta Arbitral de Transports de València, manifesta que d'acord amb el que establixen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Ruano Servicios Logísticos, SA, que s'ha dictat laude en l'expedient esmentat i atés que no ha sigut possible la seua notificació per desconegut, ignorat parador o absència, es fa a través de la present publicació, als efectes legals oportuns. El contingut íntegre del laude és el que s'indica a continuació:  
  
«Tribunal: President: Ramón Escrig Moreno. Vocals: Anna Caballero Costa, Marta Rubio Garrigues, que actua en substitució de Carlos Virosque Verdú, que excusa la seua assistència. Secretària vocal: Amparo Peris Catalá. Parts: reclamant: Transpliego, SL, representada per Manuel Tarrazona López; reclamat: Ruano Servicios Logísticos, SA, que no compareix a l'acte de vista.  
A València, el 30 de maig de 2010 i a les 12.05 hores, és constituïda la Junta Arbitral de Transports pels membres esmentats al marge i amb l'assistència de les parts per a resoldre l'expedient V-440/2010, i es procedix a la realització de la vista oral respecte de la reclamació següent: impagament de ports. Incompareixença del demandat.  
  
Iniciada la vista oral pel president es comprova la identitat de la part compareixent i la qualitat amb què intervé.  
S'informa que davant de la reiterada impossibilitat de citació i notificació a la vista a través del servici de Correus, es va notificar per mitjà de la publicació en el Diari Oficial de la Comunitat Valenciana número 6509, de 28 d'abril de 2011 (per ser l'últim domicili conegut el de València, segons nota del Registre Mercantil aportada per la demandant).  
Concedida la paraula a la reclamant basa la seua reclamació en els antecedents de fet següents:  
1. Es ratifica en tots els motius de la seua demanda i manifesta que, com a conseqüència de les relacions comercials que hi ha entre les parts, la reclamant va realitzar, per compte de la reclamada, diversos transports tal com queden assenyalats en les factures a les quals s'adjunten ordes de càrrega i albarans. A continuació, es van presentar al cobrament les factures número 05/000382, de 30 d'agost de 2005, per un import de 1.774,80 euros i la número 05/000532, de 30 de novembre de 2005, per un import de 1.867,60 euros.  
Els rebuts corresponents van ser tornats als seus venciments. Realitzades diverses gestions de cobrament sense aconseguir-ho, és per això que s'interposa la present demanda, i se sol·licita que una vegada que siga reconegut el seu dret es condemne la reclamada al pagament de la quantitat total de 3.642,40 euros.  
S'apliquen els següents fonaments jurídics  
1. La competència territorial de la Junta, de la qual no s'al·lega res la determinen els articles 6 i 7.2 del Reglament de la LOTT (RD 1211/1990).   
2. La submissió la determina, a més d'estar expressament pactada en l'orde de càrrega (fet reconegut pel Jutjat Mercantil núm. 2 de València en les actuacions 490/10), d'acord amb l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció que li dóna l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres: "es presumirà que hi ha l'esmentat acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts que intervenen en el contracte haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat".  
  
3. De les manifestacions realitzades en la vista es deduïx que, efectivament, els ports que són reclamats en esta demanda i les factures dels quals hi consten adjuntes van ser realitzats, la qual cosa determina el dret al seu cobrament per part de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda interposada per Transpliego, SL, representada per Manuel Tarrazona López contra Ruano Servicios Logísticos, SA, ja que dels fets relatats, documents probatoris i declaracions efectuades s'establix que, havent-se realitzat els transports reclamats dins de les condicions contractuals convingudes ha de ser abonat el seu import.   
  
Per tot això, Ruano Servicios Logísticos, SA, haurà d'abonar a Transpliego, SL, la quantitat de tres mil sis-cents quaranta-dos euros amb quaranta cèntims (3.642,40 €).  
Contra este laude es pot interposar l'acció d'anul·lació davant de l'Audiència Provincial de València en el termini dels dos mesos següents a la seua notificació, d'acord amb el que establixen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència de l'anterior, dins dels 10 dies següents de la notificació del laude, es podrà sol·licitar a esta Junta Arbitral la seua correcció, aclariment o complement, d'acord amb l'article 39 de l'esmentada Llei d'Arbitratge.  
Transcorreguts 20 dies, des de la notificació d'este laude a les parts, es podrà instar la seua execució forçosa, davant del Jutjat Mercantil de València, segons establixen els articles 44 i 45 de la Llei d'Arbitratge i 548 de la Llei 1/2000, de 7 de gener, d'Enjudiciament Civil».  
  
  
Els terminis esmentats de recursos continguts en el laude transcrit seran computables a partir de l'endemà de la publicació del present edicte en el Diari Oficial de la Comunitat Valenciana.  
  
València, 29 de juny de 2011.- El president de la Junta Arbitral de Transports de València: Ramón Escrig Moreno.